CELEX: 32015D2460
Language: lt
Date: 1450828800000
Title: 2015 m. gruodžio 23 d. Komisijos įgyvendinimo sprendimas (ES) 2015/2460 dėl tam tikrų apsaugos priemonių, susijusių su labai patogenišku H5 potipio paukščių gripu Prancūzijoje (pranešta dokumentu Nr. C(2015) 9818) (Tekstas svarbus EEE)

24.12.2015   
            
            
               LT
            
            
               Europos Sąjungos oficialusis leidinys
            
            
               L 339/52
            
         KOMISIJOS ĮGYVENDINIMO SPRENDIMAS (ES) 2015/2460
   2015 m. gruodžio 23 d.
   dėl tam tikrų apsaugos priemonių, susijusių su labai patogenišku H5 potipio paukščių gripu Prancūzijoje
   
      
         (pranešta dokumentu Nr. C(2015) 9818)
      
   
   (Tekstas autentiškas tik prancūzų kalba)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
   kadangi:
   
               (1)
            
            
               paukščių gripas yra užkrečiama virusinė naminių ir kitų paukščių liga. Paukščių gripo virusų, kuriais užsikrečia naminiai paukščiai, sukelta liga būna dviejų pagrindinių formų, kurios skiriasi pagal virulentiškumą. Mažai patogeniškas virusas paprastai sukelia tik nesunkius simptomus, o labai patogeniško viruso pasekmė yra labai didelis daugelio rūšių naminių paukščių gaištamumas. Ši liga gali turėti labai didelį neigiamą poveikį paukštininkystės sektoriaus pelningumui;
            
         
               (2)
            
            
               paukščių gripu dažniausiai užsikrečia paukščiai, tačiau tam tikromis aplinkybėmis juo gali užsikrėsti ir žmonės, nors pavojus paprastai yra labai nedidelis;
            
         
               (3)
            
            
               kilus paukščių gripo protrūkiui atsiranda pavojus, kad ligos sukėlėjas gali išplisti į kitus ūkius, kuriuose auginami naminiai paukščiai arba kiti nelaisvėje laikomi paukščiai. Vadinasi, prekiaujant gyvais paukščiais arba jų produktais virusas gali plisti iš vienos valstybės narės į kitas valstybes nares ar į trečiąsias šalis;
            
         
               (4)
            
            
               Tarybos direktyvoje 2005/94/EB (3) nustatytos tam tikros prevencinės priemonės, susijusios su paukščių gripo priežiūra ir ankstyvu nustatymu, ir būtiniausios kontrolės priemonės, taikytinos kilus šios naminių ir kitų nelaisvėje laikomų paukščių ligos protrūkiui. Šios direktyvos 16 straipsnyje numatyta nustatyti apsaugos, stebėsenos ir papildomas apribojimo zonas kilus didelio patogeniškumo paukščių gripo protrūkiui. Be to, Direktyvos 2005/94/EB 30 straipsnyje numatytos tam tikros priemonės, taikomos stebėsenos zonose siekiant užkirsti kelią ligos plitimui, įskaitant tam tikrus apribojimus naminių paukščių, naminių paukščių dedeklių, vienadienių viščiukų ir perinių kiaušinių vežimui;
            
         
               (5)
            
            
               Tarybos direktyvoje 2009/158/EB (4) nustatytos Sąjungos vidaus prekybos naminiais paukščiais ir periniais kiaušiniais taisyklės ir nurodyta, kokius veterinarijos sertifikatus naudoti;
            
         
               (6)
            
            
               Prancūzija pranešė Komisijai apie labai patogeniško paukščių gripo, kurį sukėlė H5 potipio gripo virusas, protrūkius, kilusius jos teritorijoje esančiuose ūkiuose, kuriuose auginami naminiai paukščiai, ir nedelsdama ėmėsi priemonių, kurių reikalaujama pagal Direktyvą 2005/94/EB, įskaitant apsaugos ir stebėsenos zonų nustatymą pagal šios direktyvos 16 straipsnį;
            
         
               (7)
            
            
               laboratoriniais tyrimais nustatyta, kad Prancūzijoje aptikti LPPG H5N1, H5N2 ir H5N9 potipių virusai aiškiai skiriasi nuo LPPG H5N1 potipio viruso, atsiradusio Azijoje XX a. dešimtojo dešimtmečio viduryje ir pirmą kartą Europoje aptikto 2005 m. Pietvakarių Prancūzijoje šiuo metu aptikti didelio patogeniškumo LPPG H5 potipio virusai yra europietiškos kilmės;
            
         
               (8)
            
            
               siekiant Sąjungos lygmeniu nurodyti Prancūzijos pagal Direktyvos 2005/94/EB 16 straipsnį nustatytas apsaugos ir stebėsenos zonas buvo priimtas Komisijos įgyvendinimo sprendimas (ES) 2015/2239 (5);
            
         
               (9)
            
            
               atsižvelgdama į esamą epidemiologinę situaciją ir tolesnio ligos plitimo grėsmę, Prancūzija dar nustatė didelę papildomą apribojimo zoną aplink apsaugos ir stebėsenos zonas, kurias sudaro keli šios valstybės narės pietvakarių regiono departamentai ar jų dalys;
            
         
               (10)
            
            
               siekdama apriboti ligos plitimą Prancūzija privalo užtikrinti, kad iš apsaugos ir stebėsenos zonų ir papildomos apribojimo zonos į kitas Prancūzijos dalis, valstybes nares arba trečiąsias šalis nebūtų gabenama jokių gyvų naminių paukščių, naminių paukščių dedeklių, vienadienių viščiukų ir perinių kiaušinių siuntų;
            
         
               (11)
            
            
               rizika, kad vienadieniai viščiukai perduotų labai patogeniškus paukščių gripo virusus, nedidelė, jei jie išperinti iš perinių kiaušinių, gautų iš papildomoje apribojimo zonoje ir už apsaugos ir stebėsenos zonų ribų esančių naminių paukščių ūkių, ir jei siunčianti perykla gali savo logistinėmis ir biologinio saugumo darbo sąlygomis užtikrinti, kad šie periniai kiaušiniai neturėjo kontakto su jokiais kitais periniais kiaušiniais ar vienadieniais viščiukais, kilusiais iš apsaugos ar stebėsenos zonose esančių naminių paukščių pulkų, ir todėl jie yra kitokios sveikatos būklės;
            
         
               (12)
            
            
               rizika, kad ligą perduos periniai kiaušiniai, labai maža, jei jie gauti iš papildomoje apribojimo zonoje laikomų pulkų, kurių serologinių tyrimų rezultatai buvo neigiami. Yra dar viena sąlyga: periniai kiaušiniai ir jų pakuotės prieš išsiuntimą iš papildomos apribojimo zonos turi būti dezinfekuoti;
            
         
               (13)
            
            
               todėl, nepažeidžiant apsaugos ir stebėsenos zonoje taikomų priemonių, Prancūzijos kompetentingoms institucijoms tikslinga suteikti įgaliojimus leisti išvežti vienadienių viščiukų ir perinių kiaušinių siuntas iš šio sprendimo priede nurodytos papildomos apribojimo zonos laikantis pirmiau nurodytų reikalavimų ir gavus išankstinį valstybės narės arba trečiosios paskirties šalies kompetentingos institucijos sutikimą;
            
         
               (14)
            
            
               išplėtus papildomą apribojimo zoną, kaip nustatė Prancūzija pagal Direktyvos 2005/94/EB 16 straipsnio 4 dalį, gali būti sudaromos didelės dalies ligai imlių naminių paukščių populiacijos vežimo kliūtys;
            
         
               (15)
            
            
               taip pat tikslinga sumažinti naminių paukščių riziką užsikrėsti naminių paukščių gripo virusu, paplitusiu įsteigtose stebėsenos zonose, skubiai sumažinant ligai imlių naminių paukščių populiacijos tankį šioje papildomoje apribojimo zonoje esančiose zonose, ypač kai paskerdžiama nedelsiant, ir atidedant įveisimo veiklą šioje zonoje esančiuose ūkiuose;
            
         
               (16)
            
            
               atsižvelgiant į didelį protrūkių mastą ir netikėtumą ir atitinkamą kiekvieno protrūkio vietoje įkurtų stebėsenos zonų didumą, būtina skubiai sumažinti ligai imlių paukščių tankumą ūkiuose, kuriems gresia ypač didelis infekcijos pavojus. Sistemingai atliekant išvežimui skirtų naminių paukščių klinikinį patikrinimą būtų gerokai sulėtinamas tankumo mažinimo procesas ir padidinama viruso plitimo rizika;
            
         
               (17)
            
            
               todėl tikslinga nustatyti, kad 24 valandas prieš išvežant naminius paukščius iš stebėsenos zonose esančių ūkių nedelsiant skersti stebėsenos zonose arba papildomoje apribojimo zonoje, nebūtų atliekamas sisteminis klinikinis patikrinimas, kad naminius paukščius iš stebėsenos zonose esančių ūkių būtų leidžiama tik tiesiogiai vežti į stebėsenos ir papildomoje apribojimo zonoje esančias paskirtas skerdyklas, ir kad vežant būtų laikomasi griežtų biologinio saugumo priemonių, įskaitant griežtą atskyrimą nuo iš kitų regionų kilusių naminių paukščių, kad būtų atliekamas atitinkamas valymas ir dezinfekcija ir kad būtų gerokai atidėtas įveisimas;
            
         
               (18)
            
            
               Komisija išnagrinėjo šios ligos kontrolės priemones ir zonų, kurioms bendradarbiaujant su Prancūzija paskelbti apribojimai, apimtį ir mano, kad jos yra tinkamos pasiekti nustatytus tikslus;
            
         
               (19)
            
            
               Komisija taip pat mano, kad sienų apsaugos ir stebėsenos zonos bei papildoma apribojimo zona, nustatytos Prancūzijos kompetentingos institucijos pagal Direktyvos 2005/94/EB 16 straipsnį, yra pakankamai toli nuo faktinių ūkių, kuriuose patvirtinti ligos protrūkiai;
            
         
               (20)
            
            
               kad būtų išvengta bet kokių nereikalingų Sąjungos vidaus prekybos trikdymų ir trečiųjų šalių sudaromų nepagrįstų prekybos kliūčių, šią Prancūzijoje nustatytą papildomą apribojimo zoną būtina skubiai apibrėžti Sąjungos lygmeniu ir numatyti, kad jokia gyvų naminių paukščių, naminių paukščių dedeklių, vienadienių viščiukų ir perinių kiaušinių siunta nebūtų išvežta iš apsaugos ir stebėsenos zonų ir papildomos apribojimo zonos į kitas Prancūzijos dalis, kitas valstybes nares ar į trečiąsias šalis, išskyrus laikantis tam tikrų patvirtintų nukrypti leidžiančių nuostatų;
            
         
               (21)
            
            
               atsižvelgiant į naujausių su ligos protrūkiais susijusių įvykių mastą nebėra galimybių laiku atnaujinti sąrašą teritorijų, kurios Komisijos įgyvendinimo sprendimu nustatytos apsaugos ir stebėsenos zonomis. Todėl Prancūzija šiuos sąrašus skelbia Prancūzijos valdžios institucijų interneto svetainėje; jie taip pat turėtų būti skelbiami Komisijos interneto svetainėje susipažinti;
            
         
               (22)
            
            
               papildoma apribojimo zona aplink priežiūros ir stebėsenos zonų teritorijas turėtų būti įrašyta šio sprendimo priede, nustatant šio suskirstymo į zonas galiojimo datą;
            
         
               (23)
            
            
               atsižvelgiant į tai, kad Prancūzija įgyvendina Įgyvendinimo sprendime (ES) 2015/2239 nustatytas papildomas priemones siekiant užkirsti kelią paukščių gripo plitimui ir siekiant aiškumo, minėtą sprendimą reikėtų panaikinti;
            
         
               (24)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   1.   Prancūzija nustato apsaugos ir stebėsenos zonas pagal Direktyvos 2005/94/EB 16 straipsnio 1 dalį, ir
   
               a)
            
            
               Prancūzija skelbia pagal Direktyvos 2005/94/EB 16 straipsnio 1 dalį nustatytų apsaugos ir stebėsenos zonų sąrašus (toliau – sąrašai);
            
         
               b)
            
            
               Prancūzija užtikrina, kad sąrašas būtų nuolat atnaujinamas ir nedelsdama atnaujina Komisijai, kitoms valstybėms narėms ir visuomenei teikiamą informaciją.
            
         2.   Komisija sąrašus skelbia savo interneto svetainėje (tik informavimo tikslais).
   2 straipsnis
   1.   Nepažeisdama priemonių, kurios taikomos apsaugos ir stebėsenos zonose pagal šio sprendimo 1 straipsnį, Prancūzija pagal Direktyvos 2005/94/EB 16 straipsnio 4 dalį nustato papildomą apribojimo zoną, kuri apimtų bent tas teritorijas, kurios šio sprendimo priede nurodytos kaip papildoma apribojimo zona.
   2.   Prancūzija užtikrina, kad jokia gyvų naminių paukščių, naminių paukščių dedeklių, vienadienių viščiukų ir perinių kiaušinių siunta nebūtų išvežta iš priede išvardytų teritorijų.
   3.   Nukrypdama nuo 2 dalies nuostatų, Prancūzijos kompetentinga institucija gali leisti išvežti vienadienių viščiukų siuntas iš priede išvardytų nepriklausančių apsaugos ir stebėsenos zonoms teritorijų į ūkius, esančius toje valstybėje narėje, arba į kitas valstybes nares ar į trečiąsias šalis, jei:
   
               a)
            
            
               jie buvo išperinti iš kiaušinių, kilusių iš naminių paukščių ūkių, esančių už apsaugos ir stebėsenos zonų;
            
         
               b)
            
            
               siunčiančios peryklos gali savo logistinėmis ir biologinio saugumo darbo sąlygomis užtikrinti, kad tarp šių perinių kiaušinių ir kitų perinių kiaušinių ar vienadienių viščiukų, kilusių iš nustatytose priežiūros ir stebėsenos zonose esančių naminių paukščių pulkų, nebuvo jokio kontakto, ir todėl jie yra kitokios sveikatos būklės;
            
         
               c)
            
            
               paskirties valstybės narės ar trečiosios šalies kompetentinga institucija, gavusi išankstinį raštišką pranešimą, sutiko priimti vienadienių viščiukų siuntas ir pranešti siuntų atvežimo į jos teritorijoje esantį paskirties ūkį datą Prancūzijos kompetentingai institucijai.
            
         4.   Nukrypdama nuo 2 dalies nuostatų, Prancūzijos kompetentinga institucija gali leisti išvežti perinių kiaušinių siuntas iš priede išvardytų nepriklausančių apsaugos ir stebėsenos zonoms teritorijų į peryklas, esančias toje valstybėje narėje, į kitas valstybes nares ar į trečiąsias šalis, jei jie yra surinkti ūkiuose, kurie rinkimo dieną buvo priede nurodytoje papildomoje apribojimo zonoje, ir jei atlikus naminių paukščių serologinį tyrimą, siekiant nustatyti paukščių gripą (kuriuo galima nustatyti ne mažesnį kaip 5 % ligotumą ne mažesniu kaip 95 % patikimumu), gauti neigiami rezultatai ir užtikrintas atsekamumas.
   5.   Prancūzija užtikrina, kad šio straipsnio 2 dalyje nustatytų į kitas valstybes nares išvežti skirtų siuntų lydimuosiuose veterinarijos sertifikatuose, nurodytuose Direktyvos 2009/158/EB IV priede, būtų įrašomi šie žodžiai:
   
      „Ši siunta atitinka Komisijos įgyvendinimo sprendime (ES) 2015/2460 (6) nustatytus gyvūnų sveikatos reikalavimus
   
   3 straipsnis
   Prancūzijos kompetentinga institucija leidžia išvežti naminius paukščius iš 1 straipsnio 1 dalyje nurodytų stebėsenos zonų teritorijos dalių nedelsiant skersti į paskirtą skerdyklą, esančią stebėsenos ar papildomoje apribojimo zonoje, jeigu vežama:
   
               a)
            
            
               be nepagrįsto delsimo, vienu reisu;
            
         
               b)
            
            
               laikantis griežtų biologinio saugumo priemonių, įskaitant griežtą atskyrimą nuo iš kitų regionų kilusių naminių paukščių, taip pat valymo ir dezinfekcijos priemones.
            
         4 straipsnis
   Įgyvendinimo sprendimas (ES) 2015/2239 panaikinamas.
   5 straipsnis
   Šis sprendimas taikomas iki 2016 m. kovo 31 d.
   6 straipsnis
   Šis sprendimas skirtas Prancūzijos Respublikai.
   
      Priimta Briuselyje 2015 m. gruodžio 23 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 395, 1989 12 30, p. 13.
   
      (2)  OL L 224, 1990 8 18, p. 29.
   
      (3)  2005 m. gruodžio 20 d. Tarybos direktyva 2005/94/EB dėl paukščių gripo kontrolės Bendrijoje priemonių ir panaikinanti Direktyvą 92/40/EEB (OL L 10, 2006 1 14, p. 16).
   
      (4)  2009 m. lapkričio 30 d. Tarybos direktyva 2009/158/EB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių (OL L 343, 2009 12 22, p. 74).
   
      (5)  2015 m. gruodžio 2 d. Komisijos įgyvendinimo sprendimas (ES) 2015/2239 dėl tam tikrų laikinųjų apsaugos priemonių, susijusių su labai patogenišku H5N1 ir H5N2 potipių paukščių gripu Prancūzijoje (OL L 317, 2015 12 3, p. 37).
   
      PRIEDAS
      Papildoma apribojimo zona, kaip nurodyta 1 straipsnyje:
      
                  ISO šalies kodas
               
               
                  Valstybė narė
               
               
                  Pavadinimas (departamento numeris)
               
               
                   
               
               
                   
               
            
                  FR
               
               
                  Prancūzija
               
               
                  Teritorija, kurią sudaro šie departamentai:
               
            
                   
               
               
                   
               
               
                  DORDONĖ (24)
                  ŽERAS (32)
                  ŽIRONDA (33)
                  AUKŠTUTINIS VJENAS (87)
                  AUKŠTUTINIAI PIRĖNAI (65)
                  LANDAI (40)
                  LO IR GARONA (47)
                  ATLANTO PIRĖNAI (64)
               
               
                   
               
               
                   
               
            
                   
               
               
                   
               
               
                  Teritorija, kurią sudaro šių departamentų dalys:
               
               
                   
               
               
                   
               
            
                   
               
               
                   
               
               
                  ŠARANTOS (16) komuna:
               
               
                  16254
               
               
                  PALLUAUD
               
            
                   
               
               
                   
               
               
                  LO (46) komunos
               
               
                  46006
                  46008
                  46061
                  46066
                  46072
                  46087
                  46098
                  46114
                  46118
                  46120
                  46126
                  46127
                  46145
                  46152
                  46153
                  46164
                  46169
                  46171
                  46178
                  46184
                  46186
                  46194
                  46200
                  46205
                  46209
                  46215
                  46216
                  46219
                  46222
                  46234
                  46239
                  46241
                  46250
                  46257
                  46258
                  46259
                  46297
                  46309
                  46316
                  46334
               
               
                  ANGLARS-NOZAC
                  LES ARQUES
                  CASSAGNES
                  CAZALS
                  CONCORES
                  DEGAGNAC
                  FAJOLES
                  FRAYSSINET-LE-GELAT
                  GIGNAC
                  GINDOU
                  GOUJOUNAC
                  GOURDON
                  LACHAPELLE-AUZAC
                  LAMOTHE-FENELON
                  LANZAC
                  LAVERCANTIERE
                  LEOBARD
                  LHERM
                  LOUPIAC
                  MARMINIAC
                  MASCLAT
                  MILHAC
                  MONTCLERA
                  MONTGESTY
                  NADAILLAC-DE-ROUGE
                  PAYRAC
                  PAYRIGNAC
                  PEYRILLES
                  POMAREDE
                  RAMPOUX
                  LE ROC
                  ROUFFILHAC
                  SAINT-CAPRAIS
                  SAINT-CIRQ-MADELON
                  SAINT-CIRQ-SOUILLAGUET
                  SAINT-CLAIR
                  SALVIAC
                  SOUILLAC
                  THEDIRAC
                  LE VIGAN
               
            
                   
               
               
                   
               
               
                  KOREZO (19) komunos:
               
               
                  19015
                  19030
                  19047
                  19066
                  19077
                  19107
                  19120
                  19124
                  19161
                  19182
                  19191
                  19195
                  19229
                  19239
                  19289
               
               
                  AYEN
                  BRIGNAC-LA-PLAINE
                  CHARTRIER-FERRIÈRE
                  CUBLAC
                  ESTIVALS
                  LARCHE
                  LOUIGNAC
                  MANSAC
                  PERPEZAC-LE-BLANC
                  SAINT-AULAIRE
                  SAINT-CERNIN-DE-LARCHE
                  SAINT-CYPRIEN
                  SAINT-PANTALÉON-DE-LARCHE
                  SAINT-ROBERT
                  YSSANDON